ANUNȚ DE CONCURS

LICEUL CU PROGRAM SPORTIV „NADIA COMĂNECI”, cu sediul în municipiul Onești, str. Perchiului nr. 4, C.U.I. 4670232, organizează concurs pentru ocuparea unui post contractual vacant, în conformitate cu prevederile H.G. nr. 1.336/2022, cu modificările și completările ulterioare.

I. Informații privind postul

1. Nivelul postului: execuție

2. Denumirea postului: BUCĂTAR, post vacant, pe perioadă nedeterminată, la structura – Grădinița cu Program Prelungit nr. 12

3. Gradul/Treapta profesional(ă): I

4. Numărul de posturi: 1

5. Durata timpului de lucru: 8 ore/zi, 40 de ore/săptămână

6. Vechimea în specialitatea ocupației: minimum 3 ani

7. Nivelul studiilor: curs de calificare profesională pentru ocupația de bucătar

Dosarele de concurs se depun la sediul LICEULUI CU PROGRAM SPORTIV „NADIA COMĂNECI”, municipiul Onești, str. Perchiului nr. 4, compartimentul resurse umane.

Persoană de contact: MANEA RODICA

E-mail: cscomaneci@yahoo.com
Data publicării și afișării anunțului de concurs: 27.08.2026

II. Documente solicitate candidaților pentru întocmirea dosarului de concurs

Conform art. 35 din H.G. nr. 1.336/2022, dosarul de concurs va conține:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflat în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de instituția publică;

e) copia carnetului de muncă sau, după caz, adeverință eliberată de angajator pentru perioada lucrată, care să ateste vechimea în muncă și în specialitatea ocupației solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019, pentru candidații înscriși pentru posturile din cadrul sistemului de învățământ și pentru orice entitate publică sau privată a cărei activitate presupune contactul direct cu copii sau alte categorii de persoane vulnerabile;

i) curriculum vitae, model comun european.
III. Condiții generale de participare

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019, pentru domeniile prevăzute de lege.

IV. Condiții specifice de participare la concurs

· curs de calificare profesională pentru ocupația de bucătar;

· vechime în specialitatea ocupației de minimum 3 ani;

· cunoștințe privind normele de igienă și siguranță alimentară;

· stare de sănătate corespunzătoare pentru desfășurarea activității specifice postului.

V. TEMATICĂ

1. Norme de igienă în unitățile pentru ocrotirea, educarea și instruirea copiilor și tinerilor.
2. Igiena personalului care participă la prepararea și servirea hranei. Reguli privind igiena corporală, echipamentul de protecție și prevenirea contaminării alimentelor.

3. Prepararea, prelucrarea și păstrarea alimentelor. Reguli de igienă în procesul de preparare și manipulare a alimentelor.

4. Recepția, depozitarea și păstrarea produselor alimentare. Verificarea produselor la recepție, condiții de depozitare și respectarea termenelor de valabilitate.

5. Prevenirea contaminării alimentelor și respectarea circuitelor igienico-sanitare.
6. Prepararea hranei în unitățile de alimentație colectivă. Reguli privind organizarea activității în bucătărie și respectarea etapelor de preparare a hranei.

7. Principii de alimentație sănătoasă pentru copii și adolescenți. Alimente nerecomandate preșcolarilor și reguli privind pregătirea și servirea hranei în unitățile de învățământ preuniversitar.

8. Norme de securitate și sănătate în muncă aplicabile activității de bucătar. Prevenirea accidentelor de muncă și utilizarea corespunzătoare a echipamentelor și ustensilelor.

9. Reguli privind prevenirea și stingerea incendiilor în activitatea de preparare a hranei.
VI. BIBLIOGRAFIE

1. Ordinul ministrului sănătății nr. 1.456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările ulterioare;

2. Ordinul ministrului sănătății publice nr. 1.563/2008 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți;

3. Legea nr. 319/2006 a securității și sănătății în muncă, cu modificările și completările ulterioare;

4. H.G. nr. 1.425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006, cu modificările și completările ulterioare;

5. Legea nr. 307/2006 privind apărarea împotriva incendiilor, cu modificările și completările ulterioare;
                                         VII. CALENDARUL DE DESFĂȘURARE A CONCURSULUI
	Nr. crt.
	Etapa concursului
	Data

	1.
	Publicarea și afișarea anunțului de concurs 
	27.08.2026

	2.
	Depunerea dosarelor de concurs
	27.08.2026 – 10.09.2026, ora 16:00

	3.
	Selecția dosarelor de concurs
	11.09.2026

	4.
	Afișarea rezultatului selecției dosarelor
	11.09.2026

	5.
	Depunerea contestațiilor privind selecția dosarelor
	14.09.2026

	6.
	Soluționarea contestațiilor și afișarea rezultatului
	14.09.2026

	7.
	Proba scrisă
	18.09.2026, ora 10:00

	8.
	Afișarea rezultatului probei scrise
	21.09.2026

	9.
	Depunerea contestațiilor privind rezultatul probei scrise
	22.09.2026

	10.
	Soluționarea contestațiilor și afișarea rezultatului
	23.09.2026

	11.
	Interviul
	24.09.2026, ora 10:00

	12.
	Afișarea rezultatului interviului
	25.09.2026

	13.
	Depunerea contestațiilor privind rezultatul interviului
	28.09.2026

	14.
	Soluționarea contestațiilor și afișarea rezultatului
	29.09.2026

	15.
	Afișarea rezultatului final al concursului
	29.09.2026


   Locul desfășurării probelor: sediul Liceului cu Program Sportiv „Nadia Comăneci”, municipiul Onești, str. Perchiului nr. 4.

    Informații suplimentare: relații la sediul instituției, compartimentul resurse umane  sau la numărul                                        de telefon: 0234317743

Director,
Prof. Ganea Emil

